cyanic-selkie/wikianc huggingface dataset:
Σάνον Λούσιντ
Καριέρα στη NASA
Η Λούσιντ είναι πιο γνωστή για το πέμπτο διαστημικό της ταξίδι, όταν πέρασε 188 ημέρες στο διάστημα, από τις 22 Μαρτίου έως τις 26 Σεπτεμβρίου 1996, συμπεριλαμβανομένων 179 ημερών στο Mir, τον ρωσικό διαστημικό σταθμό. Και από και προς το Mir, ταξίδεψε στο Διαστημικό Λεωφορείο Ατλαντίς, ξεκινώντας από το STS-76 και επιστρέφοντας στο STS-79. Η παραμονή της στο Mir δεν αναμενόταν να διαρκέσει τόσο πολύ, αλλά η επιστροφή της καθυστέρησε δύο φορές, παρατείνοντας την παραμονή της για περίπου έξι εβδομάδες. Κατά τη διάρκεια της αποστολής πραγματοποίησε πολλά πειράματα βιολογικής και φυσικής επιστήμης. Ως αποτέλεσμα του χρόνου που πέρασε στο Mir, κατείχε το ρεκόρ για τις περισσότερες ώρες σε τροχιά από μη Ρώσο και τις περισσότερες ώρες σε τροχιά από μια γυναίκα. Στις 16 Ιουνίου 2007, η Sunita Williams στο Διεθνή Διαστημικό Σταθμό  ξεπέρασε το ρεκόρ της για διαστημική πτήση μεγαλύτερης διάρκειας από μια γυναίκα.
Από το 2002 έως το 2003, η Λούσιντ υπηρέτησε ως Επικεφαλής Επιστήμονας της NASA. Ξεκινώντας το 2005, Lucid υπηρέτησε ως επικεφαλής CAPCOM (Επικοινωνητής κάψουλας) στη βάρδια οργάνωσης προγράμματος (με διανυκτέρευση) στο Mission Control για μια σειρά από αποστολές Διαστημικών Λεωφορείων, συμπεριλαμβανομένων των: STS-114, STS-116, STS-118, STS-120, STS-122, STS-124, STS-125, STS-126, STS-127, STS-128, STS-129, STS-130, STS-132, STS-133, STS-134 και STS-135.
Στις 31 Ιανουαρίου 2012, η Λούσιντ ανακοίνωσε την αποχώρησή της από τη NASA.
Διαστημικές πτήσεις
Το STS-51G Discovery (17 Ιουνίου έως 24 Ιουνίου 1985) ήταν μια αποστολή 7 ημερών, κατά την οποία το πλήρωμα ανέπτυξε δορυφόρους επικοινωνίας για το Μεξικό (Morelos), τον Αραβικό Σύνδεσμο (Arabat) και τις Ηνωμένες Πολιτείες (AT&T Telstar). Χρησιμοποίησαν το σύστημα τηλεχειρισμού Remote Manipulator System (RMS) για να στείλουν και αργότερα να ανακτήσουν τον δορυφόρο SPARTAN, ο οποίος πραγματοποίησε 17 ώρες αστρονομικών πειραμάτων ακτίνων Χ όσο ήταν διαχωρισμένος από το Διαστημικό Πλοίο. Επιπλέον, το πλήρωμα ενεργοποίησε το Automated Directional Solidification Furnace (ADSF), έξι Getaway Specials και συμμετείχε σε βιοϊατρικά πειράματα. Η αποστολή πραγματοποιήθηκε σε 112 τροχιές της Γης, ταξιδεύοντας 2,5 εκατομμύρια μίλια σε 169 ώρες και 39 λεπτά. Η προσγείωση έγινε στη Βάση Πολεμικής Αεροπορίας Edwards (EAFB) στην Καλιφόρνια.
Το STS-34 Atlantis (18 Οκτωβρίου έως 23 Οκτωβρίου 1989) ήταν ένα πείραμα 5 ημερών που περιελάμβανε μετρήσεις ακτινοβολίας, μορφολογία πολυμερών, έρευνα κεραυνών, μελέτη των επιδράσεων της μικροβαρύτητας στα φυτά και ένα πείραμα φοιτητών για την ανάπτυξη κρυστάλλων πάγου στο διάστημα. Η αποστολή πραγματοποιήθηκε σε 79 τροχιές της Γης, ταξιδεύοντας 1,8 εκατομμύρια μίλια σε 119 ώρες και 41 λεπτά. Η προσγείωση έγινε στη Βάση Πολεμικής Αεροπορίας Edwards, στην Καλιφόρνια.
Το STS-43 Atlantis (2 Αυγούστου έως 11 Αυγούστου 1991) ήταν μια αποστολή 9 ημερών, κατά την οποία το πλήρωμα απέστειλε τον πέμπτο δορυφόρο παρακολούθησης και αναμετάδοσης δεδομένων (TDRS-E). Το πλήρωμα διεξήγαγε επίσης 32 πειράματα φυσικής, υλικής και βιολογικής επιστήμης, τα οποία αφορούσαν κυρίως το πρόγραμμα Extended Duration Orbiter και τον διαστημικό σταθμό Freedom. Η αποστολή πραγματοποιήθηκε σε 142 τροχιές της Γης, ταξιδεύοντας 3,7 εκατομμύρια μίλια σε 213 ώρες, 21 λεπτά και 25 δευτερόλεπτα. Το STS-43 Atlantis ήταν το όγδοο διαστημικό λεωφορείο που προσγειώθηκε στο KSC.
STS-58 Columbia (18 Οκτωβρίου έως 1 Νοεμβρίου 1993). Αυτή η αποστολή διάρκειας 14 ημερών, που ήταν ρεκόρ για την εποχή, αναγνωρίστηκε από τη διοίκηση της NASA ως η πιο επιτυχημένη και αποτελεσματική πτήση Spacelab που πραγματοποίησε η NASA. Το πλήρωμα STS-58 πραγματοποίησε νευροαγγειακά, καρδιαγγειακά, καρδιοπνευμονικά, μεταβολικά και μυοσκελετικά ιατρικά πειράματα στον εαυτό τους και σε 48 αρουραίους, διευρύνοντας τις γνώσεις μας για τη φυσιολογία ανθρώπων και ζώων τόσο στη Γη όσο και στο διάστημα. Επιπλέον πραγματοποίησαν 16 μηχανικές δοκιμές στο Orbiter Columbia και 20 ιατρικά πειράματα εκτεταμένης διάρκειας "Extended Duration Orbiter Medical Project". Η αποστολή πραγματοποιήθηκε σε 225 τροχιές της Γης, ταξιδεύοντας 5,8 εκατομμύρια μίλια σε 336 ώρες 13 λεπτά και 1 δευτερόλεπτο. Η προσγείωση έγινε στη Βάση Πολεμικής Αεροπορίας Edwards, στην Καλιφόρνια. Κατά την ολοκλήρωση αυτής της πτήσης, η Λούσιντ πέρασε καταγεγραμμένα 838 ώρες και 54 λεπτά στο διάστημα. αριστερά|μικρογραφία| Η Λούσιντ ασκούμενη σε διάδρομο κατά τη διάρκεια της παραμονής της στο [[Μιρ|Mir]] Η Λούσιντ κατέχει το αμερικανικό ρεκόρ αντοχής σε διαστημική πτήση μίας αποστολής στον ρωσικό διαστημικό σταθμό Mir. Μετά από ένα χρόνο εκπαίδευσης στο Star City της Ρωσίας, το ταξίδι της ξεκίνησε με την απογείωση στο KSC στις 22 Μαρτίου 1996, στο STS-76 Atlantis. Μετά τη πρόσδεση, μεταφέρθηκε στον Διαστημικό Σταθμό Mir. Ως μηχανικός διαστημικού πλοίου 2, πραγματοποίησε πολλά πειράματα βιολογικής και φυσικής επιστήμης κατά τη διάρκεια της παραμονής της στο Mir. Το ταξίδι επιστροφής της στο KSC πραγματοποιήθηκε στο STS-79 Atlantis στις 26 Σεπτεμβρίου 1996. Ολοκληρώνοντας αυτήν την αποστολή, η Λούσιντ ταξίδεψε 75,2 εκατομμύρια μίλια σε 188 ημέρες, 4 ώρες, 0 λεπτά και 14 δευτερόλεπτα.
Βραβεία και τιμές
Η Λούσιντ απονεμήθηκε το Διαστημικό Μετάλλιο Τιμής Κογκρέσσου τον Δεκέμβριο του 1996 (για την αποστολή της στον Mir), γεγονός που την κάτεστησε το δέκατο άτομο και πρώτη γυναίκα που έλαβε αυτή την τιμή. Η Λούσιντ εντάχθηκε στο Διεθνές Space Hall of Fame το 1990. Το 1993 εντάχθηκε στο Hall of Fame των γυναικών της Οκλαχόμα. Το 1998, η Λούσιντ εντάχθηκε στο Εθνικό Hall of Fame των Γυναικών.
Το 2014, η Λούσιντ εντάχθηκε στο Hall of Fame των Αστροναυτών των Ηνωμένων Πολιτειών.
Προσωπική ζωή
Είναι παντρεμένη με τον Michael F. Lucid από την Ινδιανάπολη. Έχουν δύο κόρες και έναν γιο, πέντε εγγονές και τρεις εγγονούς.
Παραπομπές
315
Κατηγορία:Γυναίκες αστροναύτες Κατηγορία:Αμερικανοί αστροναύτες Κατηγορία:Αμερικανοί βιοχημικοί
Θανάσης Βαρίνος
Βιογραφία
Ανέπτυξε συνδικαλιστική δράση στους κόλπους της Ένωσης Πλοιάρχων και υπηρέτησε ως πρόεδρος στον Οίκο του Ναύτη. Ήταν επίσης Γενικός Γραμματέας της ΠΕΠΕΝ (Πανελλήνιας Ένωσης Πλοιάρχων Εμπορικού Ναυτικού. Πολιτεύτηκε στη Χίο με τη Νέα Δημοκρατία με την οποία εξελέγη βουλευτής στις εκλογές του 1993, του 1996 και του 2000.
Τα τελευταία χρόνια της ζωής του υπέφερε από καρδιακά προβλήματα.
Πέθανε σε ηλικία 74 ετών στον Πειραιά τον Ιούλιο του 2017 και κηδεύτηκε από τον ιερό ναό του Αγίου Αλεξάνδρου, στο Παλαιό Φάληρο.
Together (τραγούδι του Ράιαν Ο'Σόγκνεσι)
Το "Together" είναι τραγούδι από τον Ιρλανδό τραγουδιστή Ράιαν Ο'Σόγκνεσι. Το τραγούδι εκπροσώπησε την Ιρλανδία στη Eurovision 2018 και στον τελικό κατέλαβε την 16η θέση. Ο τίτλος του τραγουδιού κυκλοφόρησε στο κοινό στις 31 Ιανουαρίου 2018 και η σύνθεση είναι του Ο'Σόνεσσυ, ως μέρος της ομάδας στιχουργών The Nucleus.
Eurovision
Ο O'Shaughnessy ανακοινώθηκε ως η ιρλανδική συμμετοχή για τον διαγωνισμό του 2018 στις 31 Ιανουαρίου 2018 και το τραγούδι θα αποκαλυφθεί στις "επόμενες εβδομάδες". Η Ιρλανδία θα εμφανιστεί στον πρώτο ημιτελικό στις 8 Μαΐου 2018.
Ο θείος του Ράιαν, Γκάρι Ο'Σόνεσσυ εκπροσώπησε την Ιρλανδία στο διαγωνισμό το 2001 με το τραγούδι "Without Your Love". Το τραγούδι έλαβε έξι βαθμούς και τερμάτισε 21ο.
Παραπομπές
Κατηγορία:Διαγωνισμός Τραγουδιού Eurovision 2018 Κατηγορία:Τραγούδια του 2018 Κατηγορία:Singles του 2018
Κατάτμηση δίσκου
Λόγοι για διαμέριση:
Κατηγορία:Μέσα αποθήκευσης Κατηγορία:Συστήματα αρχείων Κατηγορία:Είδη βοηθητικού λογισμικού
Λίμινκα
Η Λίμινκα (Liminka, Limingo στα Σουηδικά) είναι δήμος της Φινλανδίας που ιδρύθηκε το 1477.
Ο κολπίσκος της Λίμινκα είναι διάσημος για τα πτηνά που συχνάζουν εκεί.
Εξωτερικοί σύνδεσμοι
Κατηγορία:Δήμοι της Φινλανδίας
B the beginning
Το B the beginning είναι αυθεντικό υπερφυσικό θρίλερ anime. Έκανε πρεμιέρα το 2018 στο Netflix. Περιλαμβάνει 2 σεζόν.Δημιουργός της σειράς είναι ο Kazuto Nakazawa ο οποίος έχει δουλέψει σε άλλες δουλειές όπως El Hazard: The Magnificent World, Samurai Champloo κλπ.Το στούντιο Production I.G έχει αναλάβει τη δημιουργία της σειράς.Παραγωγός της σειράς είναι ο Rui Kuroki ο οποίος έχει κάνει τα οπτικά εφέ για την ταινία Kill Bill.
Υπόθεση της σειράς
Κάποιος με το όνομα Killer B στο νησί της Cremona παίρνει τον νόμο στα χέρια του. Οι αρχές δεν μπορούν να βγάλουν άκρη. Για αυτό ζητούν βοήθεια από τον εκκεντρικό ντετέκτιβ Keith Flick ο οποίος  υποβιβάστηκε στο Τμήμα Αρχείων μετά από μια προσωπική απώλεια.Με τη βοήθεια της παρορμητικής κολλητής του Lily Hoshina και την απροσδόκητη βοήθεια από τον ίδιο τον άπιαστο Killer B, ο Keith αρχίζει να ξετυλίγει συνωμοσίες που αφορούν μυστικές οργανώσεις, εγχώρια τρομοκρατία και ανθρώπινα πειράματα. Όταν η εμπλοκή του ΥΠΕΝ εκτείνεται πέρα από το πεδίο της δικαιοσύνης,η έκταση της διαφθοράς της κυβέρνησης καθώς η αξιοπιστία στενών συμμάχων τίθεται υπό αμφισβήτηση.
Συνδέσμοι
Κατηγορία:Anime
Άγιος Ιωάννης Βαρνάβα Αττικής
Ο Άγιος Ιωάννης είναι οικισμός της τοπικής κοινότητας και δημοτικής ενότητας Βαρνάβα του δήμου Μαραθώνα, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα Καλλικράτης.
Γεωγραφία
Ο Άγιος Ιωάννης βρίσκεται στη ΒΑ. Αττική, μεταξύ Βαρνάβα και Αγίων Αποστόλων και νοτιοανατολικά των Αγίων Αναργύρων (θέση «Σαμάρι»), σε μέσο σταθμικό υψόμετρο 490. Απέχει 41 χλμ. περίπου Β.ΒΑ. της Αθήνας.
Πηγές
Κατηγορία:Χωριά του νομού Αττικής
Έλενα του Μαυροβουνίου
Η Έλενα (σερβικά Јелена, 8 Ιανουαρίου 1871 - 28 Νοεμβρίου 1952) από τον Οίκο των Πετρόβιτς-Νιέγκος ήταν πριγκίπισσα του Μαυροβουνίου και με τον γάμο της έγινε βασίλισσα της Ιταλίας.
Βιογραφία
Γεννήθηκε στο Τσέτινιε και ήταν η τέταρτη (επιζήσασα) κόρη του Νικολάου Α΄ του Μαυροβουνίου και της Μιλένας, κόρης του Πετάρ Βούκοτιτς, βοεβόδα του Μαυροβουνίου.
Οικογένεια
Παντρεύτηκε το 1896 τον Βίκτωρα Εμμανουήλ Γ΄ της Ιταλίας και είχε τέκνα;
Εξωτερικοί σύνδεσμοι
Κατηγορία:Βασιλομήτωρ Κατηγορία:Βασίλισσες της Ιταλίας Κατηγορία:Οίκος των Πέτροβιτς-Νιέγκος Κατηγορία:Πριγκίπισσες του Πεδομόντιου
Κυπριακές προεδρικές εκλογές 1988
Εκλογικό σύστημα
Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.
Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.
Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.
Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.
Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων.
Ιστορικό
Οι υποψηφιότητες για τις προεδρικές εκλογές υπεβλήθησαν στις 4 Φεβρουαρίου 1988. Οι υποψήφιοι ήταν:
Κυρίαρχα θέματα της προεκλογικής εκστρατείας ήταν η ανανέωση, ο εκσυγχρονισμός, η δημοκρατία, η οικονομία, η ανάπτυξη, η εσωτερική διακυβέρνηση και η τοπική αυτοδιοίκηση. Όσον αφορά το κυπριακό πρόβλημα, ο Γιώργος Βασιλείου υποστήριζε γρήγορη επίλυση του κυπριακού, καθώς θεωρούσε ότι ο χρόνος περνούσε με αρνητικό πρόσημο για την Κύπρου ενώ ο Γλαύκος Κληρίδης υποστήριζε εθνική συμφιλίωση και σωτηρία της Κύπρου από τους κατακτητές.
Ο Α΄ γύρος των εκλογών διεξήχθη στις 14 Φεβρουαρίου 1988. Κανένας υποψήφιος δεν εξασφάλισε πέρα του 50% των εγκύρων ψήφων. Για τον λόγο αυτό διεξήχθη αναπληρωματική εκλογή ανάμεσα στον Γιώργο Βασιλείου (30,11%) και στον Γλαύκο Κληρίδη (33,32%), που πήραν τις περισσότερες ψήφους. Ήταν η πρώτη φορά που απαιτείτο επαναληπτική εκλογή στις προεδρικές εκλογές της Κύπρου.
Στον Β΄ γύρο η ΕΔΕΚ υποστήριξε την υποψηφιότητα του Γιώργου Βασιλείου. Το ΔΗΚΟ και η Ένωση Κέντρου είχαν καλέσει τους ψηφοφόρους τους να ψηφίσουν κατά συνείδηση.
Ο Β΄ γύρος διεξήχθη στις 21 Φεβρουαρίου 1988. Νικητής των εκλογών ήταν ο Γιώργος Βασιλείου ο οποίος εκλέχθηκε στη θέση του Προέδρου της Δημοκρατίας με ποσοστό 51,63%.
Αποτελέσματα
Ο πίνακας που ακολουθεί παρουσιάζει τα αποτελέσματα των εκλογών:
Εξωτερικοί σύνδεσμοι
Κατηγορία:Κυπριακές προεδρικές εκλογές
Κέντρο Πληροφόρησης Οικονομικών Επιστημών - Λάιμπνιτς
Το Κέντρο Πληροφόρησης Οικονομικών Επιστημών - Λάιμπνιτς (ZBW)  (γερμανικά: Leibniz-Informationszentrum Wirtschaft) είναι η μεγαλύτερη ερευνητική υποδομή στον κόσμο για την οικονομική βιβλιογραφία. Η ZBW είναι μέλος της Ένωσης Λάιμπνιτς και είναι ίδρυμα δημοσίου δικαίου από το 2007. Η ZBW έχει τιμηθεί αρκετές φορές με το διεθνές βραβείο LIBER για το καινοτόμο έργο της στον τομέα της βιβλιοθηκονομίας. . Η ZBW παρέχει πρόσβαση σε εκατομμύρια αρχεία και μελέτες στον τομέα της οικονομίας, σε συνεργασία με περισσότερα 40 ερευνητικά ιδρύματα για τη δημιουργία μιας διαδικτυακής πύλης ανοικτής πρόσβασης και ενός δικτύου κοινωνικής έρευνας. Η ZBW εκδίδει επίσης δύο περιοδικά: το Wirtschaftsdienst και το Intereconomics.
Ιστορία
Το Κέντρο Πληροφόρησης Λάιμπνιτς για την Οικονομία (ZBW) ιδρύθηκε την 1η Φεβρουαρίου 1919 ως τμήμα του Ινστιτούτου του Κιέλου για την Παγκόσμια Οικονομία. Ως ερευνητική βιβλιοθήκη μπόρεσε να διατηρήσει πλήρως ανέπαφο το απόθεμά της. Το 1966, η ZBW έλαβε το καθεστώς της κεντρικής θεματικής βιβλιοθήκης για τον τομέα της οικονομίας στη Γερμανία και έγινε δεκτή στο σύστημα κοινής χρηματοδότησης της ομοσπονδιακής κυβέρνησης και των κυβερνήσεων των ομόσπονδων κρατιδίων. Η ZBW είναι μέλος της Ένωσης Leibniz από το 1990. Το 2007, η ZBW διαχωρίστηκε από το Ινστιτούτο του Κιέλου και ιδρύθηκε ως ανεξάρτητο ίδρυμα δημοσίου δικαίου. Ταυτόχρονα προσάρτησε τη βιβλιοθήκη του Ινστιτούτου Διεθνών Οικονομικών του Αμβούργου και έγινε εκδότρια των περιοδικών Wirtschaftsdienst και Intereconomics. Από το 2007, η ZBW διαθέτει δύο παραρτήματα στο Κίελο και το Αμβούργο. Από το 2012, διατηρεί εξωτερικές αποθήκες στο Flintbek. Η έρευνα με προσανατολισμό στην εφαρμογή στην επιστήμη των υπολογιστών και της πληροφορικής καθιερώθηκε το 2010. Το 2014, η Γερμανική Ένωση Βιβλιοθηκών (DBV) τίμησε τη ZBW ως Βιβλιοθήκη της Χρονιάς, χαρακτηρίζοντάς την "μια ριζικά σύγχρονη βιβλιοθήκη, της οποίας η εστίαση στους πελάτες και η καινοτομία μπορεί να χρησιμεύσει ως πρότυπο για άλλες βιβλιοθήκες".
Συλλογή
Η ZBW είναι η κεντρική θεματική βιβλιοθήκη και ερευνητική υποδομή για τον τομέα της οικονομίας στη Γερμανία. Η αποστολή της είναι να αποκτά, να καταγράφει και να αρχειοθετεί τη θεωρητική και εμπειρική βιβλιογραφία και τις ειδικές θεματικές πληροφορίες από τα οικονομικά και τις επιχειρηματικές σπουδές και να παρέχει πρόσβαση στο υλικό αυτό στο ευρύ κοινό σε εθνική βάση. Η ZBW προμηθεύεται επίσης όλες τις δημοσιεύσεις από στενά συνδεδεμένους και βοηθητικούς κλάδους που εστιάζουν στην οικονομική επιστήμη, προκειμένου να ανταποκριθεί στην αυξανόμενη τάση για διεπιστημονική εργασία στην οικονομική έρευνα.
Η ZBW αποτελεί μέρος του συστήματος παροχής εθνικής βιβλιογραφίας στο πλαίσιο του Γερμανικού Ιδρύματος Έρευνας (DFG).
Απόθεμα της βιβλιοθήκης
Η ZBW διαθέτει σχεδόν 4,4 εκατομμύρια τεκμήρια. Η ZBW είναι συνδρομητής σε περισσότερα από 27.100 περιοδικά και παρέχει πρόσβαση σε 2,3 εκατομμύρια ηλεκτρονικά αρχεία. Η πύλη αναζητήσεως EconBiz παρέχει δωρεάν πρόσβαση σε 10 εκατομμύρια σύνολα δεδομένων. Περισσότερα από 134.000 πλήρη κείμενα (έγγραφα εργασίας, άρθρα από περιοδικά, πρακτικά συνεδρίων) από γερμανικά ερευνητικά ινστιτούτα και πανεπιστήμια είναι διαθέσιμα online και δωρεάν στο αποθετήριο EconStor.
Η ZBW δημιουργεί περιγραφικά μεταδεδομένα περιεχομένου όχι μόνο για βιβλία, αλλά και για άρθρα σε περιοδικά και έγγραφα εργασίας, δηλαδή καταχωρούνται με λέξεις-κλειδιά (περιγραφείς) από τον πρότυπο θησαυρό για τα οικονομικά.
Σχέδια
Η ZBW συμμετέχει σε εθνικά και διεθνή έργα για την ανάπτυξη νέων υπηρεσιών για τους χρήστες της:
Επιφάνεια εργασίας (υπολογιστές)
Η επιφάνεια εργασίας είναι ένας όρος που αναφέρεται απλουστευτικά στην αρχική οθόνη που βλέπει ένας χρήστης όταν συνδέεται σε ένα σύγχρονο λειτουργικό σύστημα με γραφική διεπαφή χρήστη. Με τον όρο αυτό, στο επιστημονικό πεδίο της αλληλεπίδρασης ανθρώπου-υπολογιστή ονομάζεται η προσπάθεια δημιουργίας μιας τεχνητής εξομοίωσης του περιβάλλοντος λειτουργίας του υπολογιστή με αυτό που υπάρχει σε ένα γραφείο, με σκοπό την πιο εύκολη χρήση του υπολογιστή από άτομα που χρειάζονται τον υπολογιστή για εργασίες γραφείου. Αυτή η μεταφορά, εξομοίωση, επιτυγχάνεται σε επίπεδο εννοιών. Έτσι, υπάρχουν έννοιες όπως ο φάκελος, ο κάδος και η επιφάνεια, το επίπεδο γραφικών (εικονίδια που θυμίζουν αντικείμενα ενός γραφείου) και το επίπεδο λειτουργικότητας-εφαρμογών.
Κέντρο Πληροφόρησης Οικονομικών Επιστημών - Λάιμπνιτς
Παραπομπές
Κατηγορία:Βιβλιοθήκες στη Γερμανία Γ
Επιφάνεια εργασίας (υπολογιστές)
Στα Windows
Η επιφάνεια εργασίας εμφανίζεται με πολλές μορφές σε διάφορα λειτουργικά συστήματα. Θα αναφερθούμε παρακάτω στα χαρακτηριστικά της επιφάνειας εργασίας στο δημοφιλές λειτουργικό σύστημα Windows.
Η γραμμή εργαλείων στο κάτω μέρος της επιφάνειας εργασίας συνήθως περιλαμβάνει:
Εικονίδια επιφάνειας εργασίας των Windows και λειτουργίες
Στην επιφάνεια εργασίας βρίσκουμε τα βασικά εικονίδια "ο υπολογιστής μου", "κάδος ανακύκλωσης", " τα έγγραφά μου". Από το εικονίδιο "ο υπολογιστής μου", έχουμε πρόσβαση σε όλα τα περιεχόμενα του υπολογιστή μας (σκληροί δίσκοι, αρχεία και τις συσκευές του συστήματος). Από το εικονίδιο (φάκελο) "τα έγγραφά μου", έχουμε πρόσβαση σε όλα τα έγγραφα που έχουμε αποθηκευμένα στον ηλεκτρονικό υπολογιστή. Από το εικονίδιο "κάδος ανακύκλωσης", έχουμε πρόσβαση σε όλα τα αρχεία που έχουμε διαγράψει. Έχουμε την δυνατότητα να επαναφέρουμε ένα αρχείο, να το διαγράψουμε μόνιμα, να επαναφέρουμε ή να διαγράψουμε μόνιμα όλα τα αρχεία στον κάδο ανακύκλωσης.
Στην επιφάνεια εργασίας μπορούμε να δημιουργήσουμε συντομεύσεις για αρχεία, φακέλους για γρήγορη πρόσβαση σε αυτά ή να αποθηκεύσουμε ένα έγγραφο, φάκελο, αρχείο.
Παραπομπές
Κατηγορία:Γραφική διεπαφή χρήστη Κατηγορία:Αρχιτεκτονική λογισμικού
Ντέμπορα Μπιρξ
μικρογραφία| Η Birx με τον Αντιπρόεδρο [[Μάικ Πενς|Mike Pence τον Μάρτιο του 2020]] Η Nτέμπορα Λι Μπιρξ (γεννήθηκε στις 4 Απριλίου 1956) είναι αμερικανή γιατρός και διπλωμάτης που διετέλεσε συντονιστής της απάντησης για τον κορονοϊό του Λευκού Οίκου υπό τον Πρόεδρο Ντόναλντ Τραμπ από το 2020 έως το 2021. Διετέλεσε παγκόσμια συντονιστής των προγραμμάτων για το AIDS των ΗΠΑ για τους προέδρους Μπαράκ Ομπάμα και Ντόναλντ Τραμπ μεταξύ 2014 και 2020. Υπηρέτησε, επίσης, ως ειδική εκπρόσωπος των Ηνωμένων Πολιτειών για την παγκόσμια διπλωματία υγείας μεταξύ του 2015 και του 2021. Υπηρέτησε στην Ειδική Ομάδα Εργασίας του Λευκού Οίκου για τον Κορονοϊό από τον Φεβρουάριο του 2020 έως τον Ιανουάριο του 2021. Ειδικεύεται στην ανοσολογία HIV / AIDS, στην έρευνα εμβολίων και στην παγκόσμια υγεία και ήταν υπεύθυνη για το πρόγραμμα έκτακτης ανάγκης του Προέδρου για την ανακούφιση από το AIDS (PEPFAR) το 65 χώρες που υποστηρίζουν προγράμματα θεραπείας και πρόληψης του HIV / AIDS.
Πρώτα χρόνια και εκπαίδευση
Η Μπιρξ γεννήθηκε στην Πενσυλβάνια. Είναι κόρη του Ντόναλντ Μπιρξ, μαθηματικού και ηλεκτρολόγου μηχανικού, και της Αντέλ Σπαρξ Μπιρξ, εκπαιδεύτριας νοσηλευτικής. Ο αδελφός της Ντάνι υπήρξε επιστήμονας που ίδρυσε μια εταιρεία έρευνας και ο μεγαλύτερος αδερφός της, ο Ντόναλντ Μπιρξ, είναι πρόεδρος του Κρατικού Πανεπιστημίου του Πλύμουθ.
Η οικογένειά της ζούσε στην κομητεία του Λάνκαστερ της Πενσυλβανίας, όπου εκείνη φοίτησε στο Λύκειο Λάμπετερ-Στράσμπουργκ. Μεγαλώνοντας, τα αδέλφια χρησιμοποίησαν ένα υπόστεγο πίσω από το οικογενειακό τους σπίτι ως αυτοσχέδιο εργαστήριο για πειράματα στην αστρονομία, τη γεωλογία, τη βιολογία και σε μια περίπτωση, μια σπιτική κεραία δορυφορικής κεραίας τοποθετημένη σε πατίνια.
Στο δεύτερο έτος της η Birx, κέρδισε την τρίτη θέση την έκθεση Φυσικής του Λάνκαστερ και αποτέλεσε πρωτοσέλιδο της Lancaster New Era με τον υπότιτλο: Κορίτσια σαρώνουν τα Top 3 Βραβεία. Είπε στο περιοδικό Intelligencer ότι «το τρίτο είναι εντάξει, αλλά θα επιστρέψω. Θέλω αυτό το πρώτο βραβείο. " Στο πρώτο έτος της συμμετείχε στη Διεθνή Έκθεση Επιστήμης και Μηχανικής στο Σαν Ντιέγκο. Η οικογένειά της μετακόμισε αργότερα στο Καρλάιλ της Πενσυλβανίας και ολοκλήρωσε το τελευταίο έτος λυκείου στο σχολείο του Καρλάιλ. Κατά τη διάρκεια της τελικής χρονιάς της, αγωνίστηκε στην Έκθεση Επιστημών της Πρωτεύουσας της Πενσυλβάνια και της απονεμήθηκε το Μεγάλο Βραβείο.
Το 1976, η Μπιρξ έλαβε πτυχίο επιστημών από το Κολλέγιο του Χάουτον, ολοκληρώνοντας τις προπτυχιακές της σπουδές σε δύο χρόνια. Το 1980, η Μπιρξ απέκτησε Διδακτορικό στην Ιατρική από το Ιατρικό Κέντρο του Μίλτον Σ. Χέρσεϊ του Πολιτειακού Πανεπιστημίου της Πενσυλβάνια.
Καριέρα
Από το 1980 έως το 1989, η Μπιρξ εργάστηκε ως γιατρός στο Στρατιωτικό Ιατρικό κέντρο του Γουόλτερ Ριντ. Το 1981, η Birx ολοκλήρωσε ένα έτος πρακτικής άσκησης και πραγματοποίησε διετή ειδικότητα στην παθολογία. Από το 1983 έως το 1986, ολοκλήρωσε δύο υποτροφίες στην κλινική ανοσολογία στους τομείς των αλλεργιών και των διαγνωστικών, όπου εργάστηκε στο εργαστήριο του Άντοντι Φάουτσι. Από το 1985 έως το 1989, η Μπιρξ ήταν η καθοδηγητής της υπηρεσίας αλλεργίας / ανοσολογίας του Γουόλτερ Ριντ. Η Μπιρξ ξεκίνησε την καριέρα της ως κλινικός στην ανοσολογία, εστιάζοντας τελικά στην έρευνα για τα εμβόλια HIV / AIDS.
Από το 1986 έως το 1989, η Μπιρξ εργάστηκε στα Εθνικά Ινστιτούτα Υγείας ως ερευνήτρια που ειδικεύεται στην κυτταρική ανοσολογία.
Η Μπιρξ επέστρεψε στο Γουόλτερ Ριντ, όπου από το 1989 έως το 1995 εργάστηκε στο Τμήμα Ρετροϊικής Έρευνας, πρώτα ως βοηθός επικεφαλής και στη συνέχεια ως επικεφαλής του τμήματος. Διετέλεσε διευθύντρια εργαστηρίου για ανάπτυξη εμβολίων HIV-1 για ένα χρόνο. Η Μπιρξ έγινε διευθύντρια του Ερευνητικού Στρατιωτικού Προγράμματος για τον HIV των Ηνωμένων Πολιτειών στο Στρατιωτικό Ινστιτούτο Έρευνας του Γουόλτερ Ριντ, μια θέση που κατείχε για εννέα χρόνια, από το 1996 έως το 2005. Σε αυτή τη θέση, η Μπιρξ ηγήθηκε της κλινικής δοκιμής του εμβολίου HIV του RV 144, την πρώτη υποστηρικτική απόδειξη ότι οποιοδήποτε εμβόλιο ήταν αποτελεσματικό στη μείωση του κινδύνου προσβολής από τον ιό HIV.
Τον Μάρτιο του 2020, η Μπιρξ έγινε μέλος του διοικητικού συμβουλίου του Παγκόσμιου Ταμείου για την καταπολέμηση του AIDS, της φυματίωσης και της ελονοσίας.
Κέντρα Ελέγχου και Πρόληψης Ασθενειών
Από το 2005 έως το 2014, η Μπιρξ υπηρέτησε ως διευθυντής των Κέντρων Ελέγχου και Πρόληψης Νοσημάτων, τα οποία ήταν μέρος του Κέντρου για την Παγκόσμια Υγεία.
Σχέδιο έκτακτης ανάγκης του Προέδρου για την ανακούφιση από το AIDS
Τον Ιανουάριο του 2014, ο Πρόεδρος Μπαράκ Ομπάμα διόρισε την Μπιρξ ως Ευρύτερη Πρέσβειρα και Παγκόσμια Συντονίστρια του AIDS στις ΗΠΑ ως μέρος του Προγράμματος Έκτακτης Ανάγκης του Προέδρου για την Ανακούφιση από το AIDS (PEPFAR).
Η Μπιρξ εγκρίθηκε από τη Γερουσία με φωνητική ψηφοφορία στις 2 Απριλίου 2014 και ορκίστηκε δύο ημέρες αργότερα. Περιέγραψε τον ρόλο της ως πρέσβειρα για να βοηθήσει στην επίτευξη των στόχων πρόληψης και θεραπείας του HIV που έθεσε ο Ομπάμα το 2015 για τον τερματισμό της επιδημίας του AIDS έως το 2030. Ο ρόλος της επικεντρώθηκε στους τομείς της ανοσολογίας του HIV / AIDS, της έρευνας εμβολίων και των παγκόσμιων θεμάτων υγείας γύρω από το HIV / AIDS. Στο πλαίσιο της δουλειάς της με την πρόληψη του HIV, η Μπιρξ δημιούργησε ένα πρόγραμμα με την ονομασία DREAMS (Determined, Resilient, Empowered, AIDS-free, Mentored and Safe), μια συνεργασία δημόσιου-ιδιωτικού τομέα που επικεντρώθηκε στη μείωση των ποσοστών μόλυνσης μεταξύ εφήβων κοριτσιών και νεαρών γυναικών. Η διοίκηση του PEPFAR υπό την Μπιρξ τέθηκε υπό λεπτομερή εξέταση σε έναν έλεγχο που διενήργησε τον Φεβρουάριο του 2020 το Υπουργείο Εξωτερικών του Γενικού Επιθεωρητή, με την ηγεσία του προγράμματος να περιγράφεται ως «δικτατορική» και «αυταρχική».
Ειδική ομάδα για τον Κορονοϊό του Λευκού Οίκου
Στις 27 Φεβρουαρίου 2020, ο Αντιπρόεδρος Mάικ Πενς διόρισε την Μπιρξ στη θέση του Συντονιστή απόκρισης του Λευκού Οίκου για τον Κορονοϊό. Ως μέρος αυτού του ρόλου της, η Μπιρξ εξέθεσε στον Πενς την Ομάδα Εργασίας για τον Κορονοϊό του Λευκού Οίκου. Ο Πενς την ονόμασε «δεξί χέρι» του στην ομάδα εργασίας. Σε τηλεοπτικές ενημερώσεις, η Μπιρξ ερμήνευσε δεδομένα σχετικά με τον ιό, παρότρυνε το κοινό να διατηρεί κοινωνικές αποστάσεις και προσπάθησε να αποφύγει δημόσια την αντίφαση με τον Tραμπ, ο οποίος συχνά προσέφερε μη επιστημονικές παρεκκλίσεις.
Η Μπιρξ ηγήθηκε της δημιουργίας ενός σχεδίου επαναλειτουργίας που παρουσίασε ο Tραμπ στις 16 Απριλίου 2020, με εθελοντικά πρότυπα για τα κράτη για τον τερματισμό των καραντινών που οφείλονται στον κορονοϊό.
Κατά την επαναλειτουργία του κράτους, η Μπιρξ προειδοποίησε τα άτομα να συνεχίσουν τις προφυλάξεις κατά του ιού και αντιτάχθηκε σε ορισμένες δραστηριότητες, όπως η κόμμωση σε επαγγελματίες. "Πρέπει να διατηρήσετε την κοινωνική απόσταση", είπε στις 3 Μαΐου 2020.
Τον Ιούλιο του 2020, μια ομάδα εργασίας που συγκλήθηκε από την Μπιρξ διέταξε τα νοσοκομεία να παρακάμψουν τα Κέντρα Ελέγχου και Πρόληψης Νοσημάτων και αντ 'αυτού να στείλουν όλες τις πληροφορίες ασθενών COVID-19 σε μια βάση δεδομένων στο Τμήμα Υγείας και Ανθρωπίνων Υπηρεσιών. Ορισμένοι εμπειρογνώμονες στον τομέα της υγείας αντιτάχθηκαν στην εντολή και προειδοποίησαν ότι τα δεδομένα ενδέχεται να πολιτικοποιηθούν ή να παρακρατηθούν από το κοινό. Η Μπιρξ, η οποία είχε επικρίνει τα νοσοκομεία και το CDC για την αργή συλλογή δεδομένων, βοήθησε στην επιλογή της εταιρείας δεδομένων Palantir για να βοηθήσει στη λειτουργία του νέου συστήματος της HHS.
Στις 2 Αυγούστου 2020, η Μπιρξ συνέστησε στους ανθρώπους που ζουν με κάποιον ευάλωτο στο COVID-19 να εξετάσουν το ενδεχόμενο να φορούν μάσκες στο σπίτι. Είπε ότι οι Ηνωμένες Πολιτείες βρίσκονταν σε μια «νέα φάση» της επιδημίας του κορονοϊού που ήταν «εξαιρετικά διαδεδομένη».
Τον Νοέμβριο, μια εσωτερική έκθεση της Μπιρξ δήλωσε με έντονη γραμματοσειρά: "Υπάρχει απόλυτη ανάγκη από τη Διοίκηση να χρησιμοποιήσει αυτήν τη στιγμή για να ζητήσει από τον αμερικανικό λαό να φοράει μάσκες, να διατηρεί φυσική απόσταση και να αποφύγει τις συγκεντρώσεις τόσο σε δημόσιους όσο και σε ιδιωτικούς χώρους". Είπε ότι η αντιμετώπιση της πανδημίας, καθώς εισήλθε στην πιο θανατηφόρα φάση της μέχρι σήμερα, απαιτούσε «μια επιθετική και ισορροπημένη προσέγγιση, που δεν εφαρμόζεται».
Η Μπιρξ έχει ταξιδέψει σε περιοχές όλης της χώρας που βρίσκονται «στο κόκκινο» εξαιτίας του ιού, για να συζητήσει την εντολή της μάσκας και τις κοινωνικές αποστάσεις με κρατικούς και τοπικούς αξιωματούχους.
Σύμφωνα με το CNN, είπε σε έναν φίλο του ότι θα έφερνε το μήνυμά της απευθείας στους ανθρώπους και ότι θα παρέκαμπτε τα παραπλανητικά μηνύματα που ακούει από τον Σκοτ Άτλας, έναν αξιωματούχο υγείας του Λευκού Οίκου που προτιμούσε ο Πρόεδρος Τραμπ.
Η Μπιρξ επαινέθηκε εναλλάξ από διάφορες πλευρές, τόσο για τις απαντήσεις της όσο και για τις ενέργειες γενικά του CDC, καθώς και για την ειδική ομάδα για τον κορονοϊό. Μερικοί κριτικοί ισχυρίστηκαν ότι η Μπιρξ ελαχιστοποιούσε τους κινδύνους του κορονοϊού και ότι υποβάθμιζε τις ελλείψεις εξοπλισμού. Ήταν η κύρια υποστηρικτής του Λευκού Οίκου όσον αφορά την ιδέα τον Απρίλιο ότι οι μολύνσεις COVID-19 είχαν κορυφωθεί και ότι ο ιός εξασθενεί γρήγορα, όταν στη συνέχεια αυξήθηκαν τα κρούσματα. Μέλος του διοικητικού συμβουλίου στο Aμερικανικό Κολλέγιο ιατρών ιατρικής έκτακτης ανάγκης, ο Ράιαν Α. Στάντον, είπε ότι η Μπιρξ ακούγεται σαν «οι οικοδόμοι του Τιτανικού λέγοντας ότι το πλοίο δεν μπορεί να βυθιστεί». Η Birx κατηγορήθηκε επίσης ότι σπατάλησε την αξιοπιστία της και έθεσε υπό αμφισβήτηση την ανεξαρτησία της με τον δημόσιο έπαινο του Τραμπ, τον οποίο πολλοί πίστευαν ότι αντιμετώπισαν την απάντηση της κοροναϊκής.
Τον Δεκέμβριο του 2020, η Birx δήλωσε ότι θα αποσυρθεί από την κυβέρνηση αμέσως μετά την ανάληψη του αξιώματος από τον Τζο Μπάιντεν, δηλώνοντας ότι «θα παραμείνει όσο χρειάζεται και μετά θα αποσυρθεί». είπε ότι η θητεία της «ήταν λίγο αγχωτική» και «πολύ δύσκολη για την οικογένειά μου». Η ανακοίνωση της Μπιρξ έγινε μετά την αποκάλυψη ότι είχε φιλοξενήσει τρεις γενιές της οικογένειάς της από δύο νοικοκυριά κατά τη διάρκεια των Ευχαριστιών, αφού είχε παροτρύνει τους Αμερικανούς να περιορίσουν τέτοιες συγκεντρώσεις στο "άμεσο νοικοκυριό σας". Στις 20 Ιανουαρίου 2021, η θητεία της έληξε. Στη συνέχεια, η Μπιρξ δήλωσε ότι συχνά σκέφτηκε να παραιτηθεί από τη θέση της ως συντονιστής της απόκρισης για τον κορονοϊό του Λευκού Οίκου υπό τη διοίκηση του Trump λόγω της υπερκομματικότητας της διοίκησης, ειδικά κατά τη διάρκεια των προεδρικών εκλογών του 2020. Η Μπιρξ ισχυρίστηκε επίσης ότι η κυβέρνηση Τραμπ "λογοκρίνει" την "επιστημονική καθοδήγηση" και ότι "εμποδίστηκε σκόπιμα να εμφανιστεί στα εθνικά μέσα ενημέρωσης για κάποιο χρονικό διάστημα".
Προσωπική ζωή
Η Μπιρξ ζει με τους γονείς, τον σύζυγό της και με την οικογένεια από μία από τις κόρες της σε ένα σπίτι πολλαπλών γενεών. Ο σύζυγος της Μπιρξ, Πέιτζ Ρέφε, είναι δικηγόρος που κατείχε διευθυντικούς ρόλους στις διοικήσεις Κάρτερ, Ρήγκαν και Κλίντον.
Eξωτερικοί σύνδεσμοι
Κατηγορία:Αξιωματούχοι του Στέιτ Ντιπάρτμεντ Κατηγορία:Αμερικανοί ιατροί Κατηγορία:Σελίδες με μη επιθεωρημένες μεταφράσεις
Δημήτρης Γάκης (ποδοσφαιριστής)
Ο Δημήτρης Γάκης (γεννήθηκε στις 15 Σεπτεμβρίου 1955) είναι Έλληνας πρώην ποδοσφαιριστής, ο οποίος αγωνίστηκε ως τερματοφύλακας για τις ομάδες του Άρη, της Καστοριάς, του Παναιτωλικού και του Λεβαδειακού.
Καριέρα
Ο Γάκης ξεκίνησε την καριέρα του από τον Π.Α.Ο. Κουφαλίων και στα δεκαεννέα του χρόνια μεταπήδησε στον Άρη, όπου όντας αναπληρωματικός τερματοφύλακας του Νίκου Χρηστίδη και του Στέλιου Παπαφλωράτου, αγωνίστηκε μόλις σε δεκατέσσερα επίσημα παιχνίδια σε διάστημα τεσσάρων σεζόν.
Το καλοκαίρι του 1978, μεταγράφηκε στην Καστοριά, όπου ήταν αλλαγή του Νίκου Σαργκάνη και αγωνίστηκε μόλις σε τρεις αγώνες πρωταθλήματος. Ακολούθησε η μεταγραφή του στην ομάδα του Παναιτωλικού, όπου παρέμεινε για επτά χρόνια. Είναι από τους πρώτους σε συμμετοχές παίκτες στην ιστορία του συλλόγου με 237.
Ο Γάκης ήταν από τους τερματοφύλακες που πετύχαιναν γκολ, εκτελώντας τα πέναλτι της ομάδας του. Σκόραρε για πρώτη φορά τον Φεβρουάριο του 1980 σε αγώνα κυπέλλου απέναντι στην ΑΕΚ και το 1983-84 ήταν ο πρώτος σκόρερ της ομάδας για το πρωτάθλημα της Β' Εθνικής με έντεκα γκολ.
Το καλοκαίρι του 1986 μεταπήδησε στον Λεβαδειακό για δύο σεζόν, την δεύτερη εκ των οποίων έπαιξε στην Α' Εθνική.
Αρκάδες
Οι Αρκάδες ήταν αρχαίο Πελασγικό φύλο εγκατεστημένο στην ορεινή Πελοπόννησο. Θεωρείται το αρχαιότερο Πελασγικό φύλο που εγκαταστάθηκε στον Ελλαδικό χώρο. Την αρχαιότητα των Αρκάδων μαρτυρούν και οι αρχαίοι μύθοι, όπως ο μύθος του Αρκάδα, ο μύθος του Λυκάονα κ.α. Με την κάθοδο των ελληνικών φύλων, κυρίως των Δωριέων, οι Αρκάδες περιορίστηκαν στην καρδιά της Πελοποννήσου. Η χώρα τους περιλάμβανε τις ορεινές περιοχές του Μαινάλου, των Αροανίων, της Κυλλήνης, του Λύκαιου, του Αρτεμισίου και τη βόρεια πλευρά του Πάρνωνα.
Ιστορία των Αρκάδων
Μετά την κάθοδο των Δωριέων στην Πελοπόννησο, οι Αρκάδες περιορίστηκαν στην ορεινή ενδοχώρα της Πελοποννήσου. Σταδιακά συνδέθηκαν σε μία χαλαρή συνομοσπονδία που περιλάμβανε όλες τις αρκαδικές πόλεις και ονομάστηκε Κοινό των Αρκάδων. Οι Αρκάδες αντιμετώπισαν με επιτυχία τον 7ο αιώνα π.Χ. την απειλή της Σπάρτης και κατάφεραν να διατηρήσουν την ανεξαρτησία τους. Συμμετείχαν στους Περσικούς πολέμους στο πλευρό των Ελλήνων στέλνοντας στρατό και στις Θερμοπύλες και στις Πλαταιές. Στον Πελοποννησιακό πόλεμο οι Αρκάδες συμμάχησαν με την Σπάρτη και την Κόρινθο. Τα επόμενα χρόνια την περίοδο της ηγεμονίας της Θήβας, ο Θηβαίος στρατηγός Επαμεινώνδας ενίσχυσε την Αρκαδική ομοσπονδία με σκοπό οι Αρκάδες να αποτελέσουν έναν αντίπαλο πόλο στη γειτονική Σπάρτη. Τότε ίδρυσε την Μεγαλόπολη που αποτέλεσε την νέα τους πρωτεύουσα. Τους επόμενους αιώνες η Αρκαδία εξασθένησε. Αρχικά υποτάχθηκε στους Μακεδόνες του Κάσσανδρου και αργότερα εντάχθηκε στην Αχαϊκή Συμπολιτεία.
Η Διάλεκτος των Αρκάδων
Οι Αρκάδες μιλούσαν την Αρκαδική ή Αρκαδοκυπριακή διάλεκτο, η οποία αποτελούσε την τέταρτη διάλεκτο της αρχαίας Ελλάδας, μετά την Ιωνική ή Αττική, την Δωρική, και την Αιολική. Η Αρκαδοκυπριακή διάλεκτος θεωρείται συγγενική με την γλώσσα που χρησιμοποιούσαν οι Αχαιοί κατά την Μυκηναϊκή περίοδο.
Οι πόλεις των Αρκάδων
240px|thumb|Η αρχαία Λυκόσουρα Οι Αρκάδες είχαν ιδρύσει πολυάριθμες πόλεις. Από αυτές οι ισχυρότερες ήταν οι πόλεις που έλεγχαν τις λίγες εύφορες κοιλάδες της ενδοχώρας της Πελοποννήσου, οι οποίες ήταν η Μαντίνεια, η Τεγέα και ο Αρκαδικός Ορχομενός. Οι υπόλοιπες πόλεις ήταν πιο ορεινές ή διέθεταν μικρότερες σε έκταση πεδιάδες. Άλλες πόλεις της Αρκαδίας ήταν η Ασέα, η Υψούντα, η Τεύθις, η Ηραία ,η Παρωρία ,το Θυραίο, η Νεστάνη, η Αλέα, η Λυκόσουρα, οι Τρικολώνοι, τα Τρόπαια, η Καφυά, το Παλλάντιο ο Φενεός κ.α. Από το 370 π.χ. και μετά πρωτεύουσα των Αρκάδων έγινε η Μεγαλόπολη.
Fuego (τραγούδι της Ελένης Φουρέιρα)
Eurovision
Η Ελένη Φουρέιρα ανακοινώθηκε ως η εκπροσωπούσα την Κύπρο καλλιτέχνιδα για τον διαγωνισμό του 2018 στις 25 Ιανουαρίου 2018, μετά από εβδομάδες φήμης σχετικά με την επιλογή του καλλιτέχνη. Ωστόσο, αυτή η ανακοίνωση δεν έγινε από τον κυπριακό ραδιοτηλεοπτικό φορέα και δεν ήταν επίσημη. Την 1η Φεβρουαρίου 2018, το ΡΙΚ ανακοίνωσε ότι το τραγούδι θα εκπροσωπήσει την Κύπρο στο διαγωνισμό του 2018, με την Ελένη Φουρέιρα ως τραγουδίστρια.
Αρκάδες
Εξωτερικοί Σύνδεσμοι
Πελασγικά φύλα|Αρκάδες]] Αρκάδες
Fuego (τραγούδι της Ελένης Φουρέιρα)
Eurovision
Άλλοι καλλιτέχνες που λεγόταν ότι τους έγινε πρόταση για τη συμμετοχή της Κύπρου στο διαγωνισμό είναι η Έλενα Παπαρίζου και η Τάμτα.
Παραπομπές
Κατηγορία:Διαγωνισμός Τραγουδιού Eurovision 2018 Κατηγορία:Τραγούδια του 2018 Κατηγορία:Singles του 2018 Κατηγορία:Συμμετοχή της Κύπρου στον Διαγωνισμό Τραγουδιού της Eurovision
Ο Προφήτης
Ο Προφήτης (αγγλικά: The Prophet, αραβικά: النبي) είναι ο τίτλος ενός βιβλίου γραμμένου από τον Λιβανέζο καλλιτέχνη, φιλόσοφο και συγγραφέα Χαλίλ Γκιμπράν. Αποτελείται απο 26 κεφάλαια πεζογραφικής ποίησης, γράφτηκε αρχικά στα αγγλικά και εκδόθηκε το 1923 από τον Άλφρεντ Α. Νοφ (Alfred A. Knopf) στη Νέα Υόρκη. Αποτελεί το διασημότερο έργο του συγγραφέα και μεταφράστηκε σε πάνω από 40 διαφορετικές γλώσσες χωρίς ποτέ να σταματήσει η κυκλοφορία του. Το έργο περιέχει φιλοσοφικές επιρροές από διάφορες θρησκείες και πνευματικές εκφράσεις και η εικονογράφηση έχει γίνει από τον ίδιο τον Γκιμπράν.
Σύνοψη
Ο προφήτης αλ Μουσταφά, έζησε στη μακρυνή πόλη της Ορφαλεζίας για 12 χρόνια και σύντομα θα επιβιβαστεί σε ένα πλοίο το οποίο θα τον ταξιδέψει πίσω στην πατρίδα του. Στον δρόμο του προς το πλοίο τον σταματάει μια ομάδα ανθρώπων, με τους οποίους συζητάει μια πληθώρα θεμάτων γύρω από τη ζωή και την ανθρώπινη φύση.
Ακολουθεί μια σειρά απο συζητήσεις μέσα στις οποίες φιλοσοφούνται διάφορα θεμελιώδη θέματα της ζωής, μερικά από τα οποία είναι οι έννοιες και χαρακτηριστικά της αγάπης, του γάμου, των παιδιών, του μοιράσματος με άλλους ανθρώπους, του φαγητού και του ποτού, της εργασίας, της χαράς και της λύπης, το έγκλημα και η τιμωρία, η ελευθερία, η λογική και το πάθος, ο πόνος, η αυτογνωσία, η διδαχή, η φιλία, ο χρόνος, το καλό και το κακό, η προσευχή, η ευχαρίστηση, η ομορφιά, η θρησκεία, και ο θάνατος.
Δημοφιλία
Το βιβλίο γνώρισε μεγάλη αποδοχή διεθνώς, μεταφράστηκε σε πάνω από 40 γλώσσες, και έως το 2012 είχε φτάσει τα 9 εκατομμύρια αντίτυπα σε πωλήσεις μόνο στις ΗΠΑ όπου και πρωτοεκδόθηκε το 1923.
Η πρώτη έκδοση αποτελούνταν από 2.000 αντίγραφα, από τα οποία πουλήθηκαν τα 1.159. Η ζήτηση για το βιβλίο διπλασιάστηκε κατά το επόμενο έτος και επαναδιπλασιάστηκε κατά το μεθεπόμενο. Από τότε οι ετήσεις πωλήσεις ανέβαιναν σταθερά, από 12.000 το 1935, στις 111.000 το 1961, και στις 240.000 το 1965. Το εκατομμυριοστό αντίτυπο του βιβλίου πωλήθηκε το 1957, και σε κάποια στιγμή έφτασε να διατίθεται σε πάνω από 5.000 αντίτυπα την εβδομάδα διεθνώς.
Πνευματικά δικαιώματα και άδειες χρήσης
Ο νομικός περιορισμός ως προς την ελεύθερη χρήση των περιεχομένων του βιβλίου έχει παρέλθει στις περισσότερες χώρες του κόσμου λόγω παλαιότητας, και αποτελεί πλέον κοινό κτήμα στις χώρες της Ευρωπαϊκής Ένωσης, στον Καναδά, στη Ρωσία, στη Νότια Αφρική, και στην Αυστραλία. Στις ΗΠΑ θα γίνει κοινό κτήμα το 2018.
Ο Γκιμπράν άφησε οδηγίες πως με τον θάνατο του η κυριότητα των πνευματικών δικαιωμάτων των έργων του θα πρέπει να μεταβιβαστεί στην γενέτειρα του πόλη, την Μπσαρί του Λιβάνου. Η μη κυβερνητική οργάνωση Εθνική Επιτροπή Γκιμπράν που εδρεύει στην πόλη και ιδρύθηκε το 1935, είναι ο οργανισμός ο οποίος διαχειρίζεται τα έργα του Γκιμπράν καθώς και το μουσείο Γκιμπράν στην πόλη. Το 2009, έδωσε την άδεια για την δημιουργία κινηματογραφικής ταινίας κινουμένων σχεδίων με βάση το βιβλίο, αμερικανικής παραγωγής.
Ο κήπος του προφήτη
Ακολούθησε το βιβλίο Ο κήπος του προφήτη το οποίο εκδόθηκε το 1933, μετά το θάνατο του συγγραφέα. Σε αυτό παρουσιάζονται οι συζητήσεις του Μουσταφά με εννέα μαθητές του μετά την επιστροφή του.
Διασκευές
Τα περιεχόμενα του βιβλίου διασκευάστηκαν αρκετές φορές όπως παρακάτω:
Εκδόσεις στην ελληνική γλώσσα
Το βιβλίο είναι διαθέσιμο στα ελληνικά στις παρακάτω εκδόσεις:
Εξωτερικοί σύνδεσμοι
Προφητης, Ο
Θεύδιος ο Μάγνης
Ο Θεύδιος ο Μάγνης ήταν αρχαίος Έλληνας μαθηματικός με καταγωγή από τη Μαγνησία της Μικράς Ασίας. Το έτος γέννησης του τοποθετείται στο 390 π.Χ. σύμφωνα με έναν κατάλογο μαθηματικών που είχε συντάξει ο Πρόκλος. Ήταν μαθητής του Εύδοξου και συμμαθητής του Μεναίχμου και Δεινοστράτου στην πλατωνική ακαδημία. Πιθανολογείται ότι ήταν ο συντάκτης του βιβλίου που χρησιμοποιούνταν στην ακαδημία του Πλάτωνα που αφορούσε στα γεωμετρικά στοιχεία. Αναφέρεται από τον Αριστοτέλη ενώ θεωρείται από τους σημαντικότερους μαθηματικούς της εποχής του. Στο έργο του Θεύδιου είχε πρόσβαση ο Ευκλείδης, ο οποίος σε μεγάλο βαθμό ταξινομεί, επιμελείται και συμπληρώνει το έργο πολλών προγενέστερων μαθηματικών, τελευταίος των οποίων υπήρξε ο Μαθηματικός από τη Μαγνησία.
Πηγές
Κατηγορία:Αρχαίοι Έλληνες μαθηματικοί
Πριγκίπισσα Καικιλία της Ελλάδας
Η Πριγκίπισσα Καικιλία της Ελλάδας και της Δανίας (22 Ιουνίου 1911 - 16 Νοεμβρίου 1937) ήταν το τρίτο παιδί και κόρη του Ανδρέα της Ελλάδας και της Αλίκης του Μπάττενμπεργκ. Η Αλίκη ήταν κόρη του Λουδοβίκου του Μπάττενμπερκ από τον Οίκο της Έσσης-Ντάρμστατ.
Γέννηση
Η Πριγκίπισσα Καικιλία γεννήθηκε στις 22 Ιουνίου 1911 στο Παλάτι του Τατοΐου. Ήταν η τρίτη μεγαλύτερη αδελφή του Φίλιππου της Ελλάδας και μετέπειτα δούκα του Εδιμβούργου ως συζύγου της Ελισάβετ Β΄ του Ηνωμένου Βασιλείου. Είχε επίσης τρεις αδελφές: την Μαργαρίτα του Χοενλόε-Λάνγκεμπουργκ, την Θεοδώρα, Μαρκησία της Βάδης και την Σοφία, πριγκίπισσα Γεωργίου του Αννοβέρου.
Μέσω του πατέρα της, ήταν εγγονή του Γεωργίου Α΄ της Ελλάδας και της Όλγας Κωνσταντίνοβνας, Μεγάλης Δούκισσας της Ρωσίας, εγγονής του Νικολάου Α΄ της Ρωσίας. Η μητέρα της ήταν εγγονή της Αλίκης, δεύτερης κόρης της Βικτωρίας του Ηνωμένου Βασιλείου και του Αλβέρτου της Σαξονίας-Κόμπουργκ & Γκότα.
Το 1922 η Καικιλία και οι αδελφές της ήταν παράνυμφοι στο γάμο του θείου τους, αδελφού της μητέρας τους Λόρδου Λούις Μαουντμπάττεν (αργότερα κόμη Μαουντμπάττεν της Μπούρμα) και της Εντουίνας Άσλεϊ.
Την 1 Μαΐου 1937 η Καικιλία και ο σύζυγός της εντάχθηκαν στο Ναζιστικό Κόμμα.
Οικογένεια
Παντρεύτηκε τον πρώτο εξάδελφο της μητέρα της, Γεώργιο Δονάτο, τότε διάδοχο και μετά Μεγάλο Δούκα της Έσσης & παρά τω Ρήνω, (8 Νοεμβρίου 1906 - 27 Οκτωβρίου 1937) στις 2 Φεβρουαρίου 1931 στο Ντάρμστατ και απέκτησαν τρεις γιους και μια κόρη:
Τίτλοι
Τιμητικές Διακρίσεις
Παραπομπές
Καικιλία της Ελλάδας και της Δανίας Καικιλία της Ελλάδας και της Δανίας Καικιλία της Ελλάδας και της Δανίας Κατηγορία:Πριγκίπισσες της Δανίας
Βραβείο Β' Γυναικείου Ρόλου της Ένωσης Κριτικών Κινηματογράφου του Τορόντο
Το Βραβείο Β' Γυναικείου Ρόλου της Ένωσης Κριτικών Κινηματογράφου του Τορόντο (αγγλικά: Toronto Film Critics Award For Best Suporting Actress) είναι ένα βραβείο που απονέμεται από την Ένωση Κριτικών Κινηματογράφου του Τορόντο για να τιμήσει μια ηθοποιό που έχει επιδείξει εξαιρετική απόδοση σε υποστηρικτικό ρόλο.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Τορόντο
Οι Τρομοκράτες (ταινία)
Οι Τρομοκράτες (Πρωτότυπος τίτλος: Suddenly) είναι αστυνομικό φιλμ νουάρ Αμερικανικής παραγωγής του 1954 σε σκηνοθεσία Λούις Άλλεν και σενάριο του Ρίτσαρντ Σέιλ, βασισμένο σε μια δικιά του ιστορία με τίτλο Active Duty που δημοσιεύθηκε στο περιοδικό Blue Book το 1943. Πρωταγωνιστούν οι Φρανκ Σινάτρα, Στέρλινγκ Χέιντεν και η Νάνσι Γκέιτς.
Η ιστορία αφορά μια μικρή πόλη της Καλιφόρνιας, το Σάντελνι (σε ελληνική απόδοση σημαίνει Ξαφνικά) η ηρεμία της οποίας διαλύεται όταν το τρένο του προέδρου των Ηνωμένων Πολιτειών έχει προγραμματίσει να κάνει μια στάση στην πόλη και ένας πληρωμένος δολοφόνος μαζί με τους συνεργούς του καταλαμβάνουν ένα σπίτι που τους παρέχει το τέλειο πλεονέκτημα από το οποίο θα επιχειρήσουν να δολοφονήσουν τον πρόεδρο.
Πλοκή
Στη μεταπολεμική Αμερική, ένα τρένο που μεταφέρει τον πρόεδρο των Ηνωμένων Πολιτειών έχει προγραμματιστεί να κάνει μια στάση στη μικρή πόλη του Σάντενλι, στην Καλιφόρνια. Τρεις άνδρες που ισχυρίζονται ότι είναι πράκτορες του FBI που αρχίζουν να ελέγχουν την ασφάλεια πριν από την άφιξη του προέδρου, φτάνουν στο σπίτι των Μπένσον: της Έλεν, μιας χήρας, του μικρού της γιού «Πιτζ» και του πεθερού της «Ποπ» Μπένσον. Το σπίτι των Μπένσον βρίσκεται στην κορυφή ενός λόφου που κοιτάζει προς τα κάτω στο σταθμό όπου έχει προγραμματιστεί να σταματήσει το προεδρικό τρένο, καθιστώντας ως τέλειο σημείο για να δολοφονήσουν τον πρόεδρο. Ωστόσο, σύντομα γίνεται σαφές ότι οι άνδρες δεν είναι κυβερνητικοί πράκτορες αλλά πληρωμένοι δολοφόνοι, με επικεφαλής τον αδίστακτο Τζον Μπάρον, ο οποίος ανακτά τον έλεγχο του σπιτιού και κρατάει την οικογένεια όμηρο, σχεδιάζοντας να πυροβολήσει τον πρόεδρο από ένα παράθυρο στο σπίτι.
Ο σερίφης της πόλης Τοντ Σο φτάνει στο σπίτι των Μπένσον μαζί με τον Νταν Κάρνεϊ, τον πράκτορα των Μυστικών Υπηρεσιών, υπεύθυνο για τις λεπτομέρειες ασφαλείας του προέδρου. Εκεί ο Μπάρον και οι συνεργοί του πυροβολούν θανάσιμα τον Κάρνεϊ και μια σφαίρα σπάει το χέρι του Σερίφη. Ο Μπάρον στέλνει τον Μπένι, έναν από τους δύο συνεργούς του, για να ελέγξει ξανά το πρόγραμμα του προέδρου, αλλά λίγο μετά την επιβεβαίωση στον Μπάρον ότι το τρένο έχει προγραμματιστεί να σταματήσει ξαφνικά στις 5 το απόγευμα, ο Μπένι σκοτώνεται σε ανταλλαγή πυροβολισμών με την αστυνομία.
Εν τω μεταξύ, ο Τζαντ, ένας επισκευαστής τηλεοράσεων, εμφανίζεται στο σπίτι των Μπένσον και γίνεται επίσης όμηρος. Ο μικρός Πιτζ πηγαίνει στο ντουλάπι του παππού του για να πάρει κάποια φαρμακευτική αγωγή και ανακαλύπτει ένα γεμάτο περίστροφο το οποίο αντικαθιστά με το ψεύτικο πιστόλι του. Όταν οι όμηροι προσπαθούν να προσφύγουν στον πατριωτισμό του Μπάρον, γίνεται σαφές ότι αυτός δεν έχει κανένα, καθώς αποκαλύπτεται ότι έχει προσληφθεί να σκοτώσει τον πρόεδρο για πολλά χρήματα.
Αλλά όταν ο Μπάρον έρχεται αντιμέτωπος με τον σερίφη συζητώντας τους κινδύνους που υπάρχουν για να σκοτώσει τον πρόεδρο, συμπεριλαμβανομένου του αν θα δει ποτέ (πόσο μάλλον να ζήσει για να απολαύσει) τα χρήματά του, ο άλλος κολλητός του Μπάρον αρχίζει να δείχνει κάποια απροθυμία για το σχέδιο δολοφονίας του Προέδρου. Για τον Τζον Μπάρον, ωστόσο, αυτές είναι οι ελάχιστες ανησυχίες του και σύντομα γίνεται σαφές ότι είναι ένας ψυχοπαθής, καθώς δείχνει μια ευχαρίστηση για τις δολοφονίες - τις οποίες διαπράτει και για ποιο λόγο δεν έχει μεγάλη σημασία για αυτόν.
Εν τω μεταξύ, οι δολοφόνοι έχουν τοποθετήσει ένα παλιό τουφέκι σε ένα μεταλλικό τραπέζι δίπλα στο παράθυρο με θέα στον σιδηροδρομικό σταθμό. Ο Τζαντ, υπό το πρόσχημα της επιδιόρθωσης της τηλεόρασης, συνδέει διακριτικά το τραπέζι με την έξοδο πλάκας 5000 βολτ της τηλεόρασης. Ο Ποπ Μπένσον στη συνέχεια χύνει σκόπιμα ένα φλιτζάνι νερό στο πάτωμα κάτω από το τραπέζι, ελπίζοντας ότι ο Μπάρον θα πάθει ηλεκτροπληξία και θα σκοτωθεί με αυτόν τον τρόπο, παρόλα αυτά όμως είναι ο άλλος κολλητός του Μπάρον που αγγίζει πρώτα το τραπέζι και πεθαίνει, πυροβολώντας με το τουφέκι επανειλημμένα και τραβώντας την προσοχή της αστυνομίας στο σιδηροδρομικό σταθμό.
Ο Μπάρον πυροβολεί και τραυματίζει θανάσιμα τον Τζαντ, αποσυνδέει την ηλεκτρική σύνδεση και πιάνει το τουφέκι καθώς το τρένο του προέδρου φτάνει στο σταθμό, μόνο για να διαπιστώσει ότι αυτό τελικά περνά χωρίς στάση. Καθώς ο εντελώς έκπληκτος Μπάρον αναφωνεί «δεν σταμάτησε», η Έλεν Μπένσον πυροβολεί τον Μπάρον στην κοιλιά και ο Σερίφης παίρνει ένα όπλο και τον πυροβολεί για δεύτερη φορά. Ο Τζον Μπάρον, έχοντας πέσει στο πάτωμα, ζητάει έλεος και πεθαίνει.